**Za takojšnjo objavo**

**SPOROČILO ZA MEDIJE - najava dogodka**

**Dravograd, 25. november 2024**

**Prihaja drugačen dogodek, ki bo pustil sled: »Zagon za vzpon v obetavno prihodnost KOROŠKE REGIJE!«**

Letošnje leto si želimo v okviru Regionalne razvojne agencije za Koroško zaokrožiti nekoliko drugače. Ker nam je resnično mar, da Koroško skupaj z vsemi deležniki »ponesemo« visoko, ter jo oblikujemo v še bolj privlačno, podjetno, konkurenčno, dostopno in zeleno regijo.

Zavedamo se, da je ključno sodelovanje. To je tudi eno izmed pomembnih sporočil poslovno družabnega dogodka, ki se bo odvil **v četrtek, 5. decembra 2024, med 10. in 13. uro, v Narodnem domu Mežica.**

V uvodnem delu vas bo nagovorila **Angelca Mrak**, predsedujoča Razvojnemu svetu Koroške regije, z nami bo **dr. Aleksander Jevšek**, minister za kohezijo in regionalni razvoj. **Jure Knez**, vodja Mrežnega podjetniškega inkubatorja Koroška bo predstavil pogled, ki smo ga naslovili **KOROŠKA – KJE SMO?** Pozdravil bo tudi župan občine gostiteljice **Mark Maze.**

Ni naključje, da smo kot rdečo nit in naslov okrogle mize izbrali *»Kako privabiti in ohraniti talente v regiji?«.* Tema je skrbno premišljena in izbrana. Kot so skrbno izbrani tudi naši eminentni gostje/sogovorniki, ki bodo sodelovali na razpravi.

Počaščeni smo, da bodo z nami: **Sonja Šmuc**, namestnica predsednika za strateške projekte podjetja **DEWESoft d.o.o.**, **Jernej Duler**, solastnik podjetja **Innoduler d.o.o.**, **Primož Gams**, soustanovitelj podjetja **Dogs4motion d.o.o.**, **Rok Capl**, direktor **SPIRIT Slovenija**, javne agencije in **Uroš Rozman**, direktor **RRA Koroška, d.o.o..**

Tekla bo zanimiva razprava, v kateri bomo združili domače strokovnjake/gospodarstvenike z izven regijskimi, da nam s svojimi sugestijami, znanjem in izkušnjami pomagajo usmeriti pogled v obetavno prihodnost naše Koroške.

*To bo drugačen poslovno družabni dogodek, ki ga bomo sklenili v prijetnem decembrskem vzdušju ter se še bolje spoznali.*

Vaš gostitelj bo Uroš Rozman, direktor RRA Koroška, d.o.o. s sodelavci.

**Izjava/najava direktorja RRA Koroška Uroša Rozmana:** *»Veseli me, da dogodek združuje podjetnike, inovatorje, in odločevalce v iskanju rešitev za konkretne izzive Koroške. Poudarek na povezovanju, inovativnosti in skupnih ciljih ustvarja edinstveno platformo za rast in razvoj regije, hkrati pa ponuja priložnost za mreženje in pridobivanje vpogledov od vrhunskih strokovnjakov. To ni le še en dogodek, ampak platforma za dejansko akcijo in ustvarjanje sprememb, prilagojenih specifičnim potrebam Koroške regije.«*

Več informacij:

RRA Koroška d.o.o.

Tel. 041 323 293

e- naslov: anja.vajde@rra-koroska.si

Fotografija: Miran Žlebnik